Diari Oficial de la Generalitat Valenciana


Sumari del DOGV 3259, del 08-06-1998 (1998/4573)

RESOLUCIÓ de 12 de maig de 1998, per la qual es modifica la resolució de 2 de maig de 1997, del sotssecretari de Benestar Social, per la qual es deleguen, en determinats òrgans de la Conselleria, competències en matèria de personal.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3259

Data del DOGV
:   08-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4573


Data del document
:   12-05-1998

Organisme emissor
:   Conselleria de Benestar Social

Tipus de document
:   Resolució

Anàlisi jurídica

RESOLUCIÓ de 12 de maig de 1998, per la qual es modifica la resolució de 2 de maig de 1997, del sotssecretari de Benestar Social, per la qual es deleguen, en determinats òrgans de la Conselleria, competències en matèria de personal. [1998/A4573]
  
El vigent Reglament Orgànic i Funcional de la Conselleria de Benestar Social, aprovat mitjançant el Decret 37/1997, de 26 de febrer, del Govern Valencià, estableix una nova organització dels òrgans directius, i introdueix, amb idèntic rang jeràrquic, la figura de la Sotssecretaria de Benestar Social i la Sotssecretaria de Justícia.
  
L'article 9 de l'esmentat reglament, d'acord amb el que disposa l'article 74 de la Llei 5/1983, de 30 de desembre, del Govern Valencià, atribueix al sotssecretari de Benestar Social la direcció de tot el personal de la Conselleria. Aquestes competències van ser delegades al secretari general i als directors territorials en l'àmbit territorial, per la Resolució de 2 de maig de 1997 ( DOGV núm. 3002, de 29.05.97).
  
Dins d'aquest personal figura el personal transferit a la Generalitat Valenciana en virtut del Reial Decret 293/1995, de 24 de febrer, sobre el traspàs de funcions de l'administració de l'estat a la Comunitat Valenciana en matèria de provisió de mitjans materials i econòmics per al funcionament de l'administració de justícia.
  
La delegació de competències respecte a aquest personal no ha respost a les motivacions i finalitats per a les quals va ser dictada aquesta resolució.
  
D'altra banda, el reglament, en l'article 11, atribueix al sotssecretari de Justícia l'execució de les competències que corresponen a la Generalitat Valenciana en aplicació de l'Estatut d'Autonomia i de la Llei Orgànica del Poder Judicial en l'àmbit de l'administració de justícia i en el marc de l'acord de traspassos de competències de l'administració de l'estat a la Generalitat Valenciana.
  
En virtut del que s'hi ha exposat, el sotssecretari de Benestar Social, d'acord amb el que disposen els articles 68 i74 de la Llei 5/83, de 30 de desembre, resol:
  
Article únic
  
Afegir en l'article 2 de la Resolució de 2 de maig de 1997, del sotssecretari de Benestar Social, el paràgraf següent:
  
«Aquestes competències les exercirà el cap d'Àrea de Justícia, respecte al personal transferit a la Generalitat Valenciana, en virtut del Reial Decret 293/1995, de 24 de febrer.»
  
DISPOSICIÓ FINAL
  
 Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana.